《题迎薰阁》
宋代·张砚

解愠风来处，朱甍起旧城。
条山供偃蹇，盐泽借澄泓。
龙庙疑飞出，莲宫若化成。
乱云堆素彩，远溜集幽声。
逸骥腾前路，鸣鸢激去程。
散眸襟抱爽，翘首骨毛清。
欢席多嘉客，丰郊少困氓。
鼓琴歌涣泽，击石乐承平。
钜肇重华榜，高吟刻萃瑛。
虽无丹雘构，三绝足垂名。

作者简介：（1178年－1249年），字无准，号佛鉴禅师。四川梓潼（今四川省梓潼县人）人，俗姓雍，为南宋临安府径山寺沙门，为禅宗六祖惠能大鉴禅师下第二十世孙，临济宗破庵祖先禅师（1136年－1211年）法嗣，禅门高僧。